Source: https://www.slov-lex.sk/pravne-predpisy/SK/ZZ/1997/257/vyhlasene_znenie.html
Timestamp: 2020-08-06 13:36:20+00:00
Document Index: 4985566

Matched Legal Cases: ['§ 36', '§ 36', '§ 2', '§ 36', '§ 2', '§ 36', '§ 1', '§ 2', '§ 3']

257/1997 Z.z. - Nariadenie vlády Slovenskej republi... - SLOV-LEX
257/1997 Z.z./
257/1997 Z. z.
zo 16. septembra 1997,
ktorým sa určuje rozsah a podmienky ručenia štátu za záväzky štátnych peňažných ústavov
Vláda Slovenskej republiky podľa § 36 ods. 5 zákona č. 21/1992 Zb. o bankách v znení zákona Národnej rady Slovenskej republiky č. 58/1996 Z. z. a zákona Národnej rady Slovenskej republiky č. 386/1996 Z. z. (ďalej len „zákon“) nariaďuje:
Rozsah ručenia
Štát ručí za záväzok štátneho peňažného ústavu podľa § 36 ods. 5 zákona v príslušnom rozpočtovom roku vo výške tohto záväzku splatného v príslušnom kalendárnom roku (ďalej len „záväzok“) za podmienok podľa § 2.
Štát ručí za záväzok za podmienok, že štátny peňažný ústav
predloží Ministerstvu financií Slovenskej republiky (ďalej len „ministerstvo“) zdôvodnený návrh na plnenie záväzku alebo jeho časti splatného v nasledujúcom rozpočtovom roku v termíne určenom ministerstvom na zostavenie návrhu štátneho rozpočtu na nasledujúci rozpočtový rok,
uzavrie s ministerstvom zmluvu o spôsobe a podmienkach realizácie úhrady záväzku za štátny peňažný ústav, ktorej vzor je uvedený v prílohe tohto nariadenia a v ktorej sa zaviaže vrátiť do štátneho rozpočtu realizovanú úhradu záväzku, inak pôjde o porušenie rozpočtovej disciplíny,
požiada ministerstvo najmenej 60 dní pred lehotou splatnosti záväzku (v osobitne odôvodnených prípadoch najneskôr 30 dní) o zaplatenie splatnej sumy záväzku, pričom zdôvodní, že na zaplatenie nemá dostatok vlastných finančných zdrojov ani po využití iných možností ich zaobstarania,
predloží na požiadanie ministerstva doplňujúce informácie.
Návrh podľa odseku 1 písm. a) ďalej obsahuje
prehľad splatných splátok v príslušnom rozpočtovom roku s osobitným vyčíslením splátok, pri ktorých sa predpokladá realizácia ručenia,
rozhodnutia ministerstva, na ktorých základe záväzky vznikli,
platné zmluvy s veriteľom štátneho peňažného ústavu, z ktorých je zrejmý účel vzniku záväzku, výška celého záväzku a splatná časť neuhradeného záväzku,
obchodné meno, sídlo, identifikačné číslo a číslo účtu veriteľa v peňažnom ústave, na ktorý má ministerstvo uhradiť záväzok.
Pri záväzkoch podľa § 36 ods. 5 zákona, ktoré vznikli na základe rozhodnutí prijatých pred 1. marcom 1996, ktorých splatnosť nastala pred účinnosťou tohto nariadenia alebo ktorých splatnosť nastane v roku 1997, sa podmienka podľa § 2 ods. 1 písm. a) považuje za splnenú, ak štátny peňažný ústav predloží zdôvodnený návrh na plnenie záväzku podľa § 36 ods. 5 zákona do 20 dní po nadobudnutí účinnosti tohto nariadenia.
Príloha k nariadeniu vlády č. 257/1997 Z. z.
Prevziať prílohu - VZOR - Zmluva o spôsobe a podmienkach realizácie úhrady záväzku za štátny peňažný ústav
§ 1 Rozsah ručenia
§ 2 Podmienky ručenia
§ 3 Prechodné ustanovenie
Číslo: 257/1997 Z. z.
Názov: Nariadenie vlády Slovenskej republiky, ktorým sa určuje rozsah a podmienky ručenia štátu za záväzky štátnych peňažných ústavov
Dátum schválenia: 16.09.1997
Dátum vyhlásenia: 30.09.1997
Nachádza sa v čiastke: 109/1997
2. 01.10.1997 -